Tok xbanataj yan ronojel reꞌ,
ri Jesús xucꞌut chic riꞌ jun bey chiquivech ri ru-discípulos,
ja yan chic chuchiꞌ ri lago rubinan Tiberias.
Quireꞌ cꞌa xbanataj tok xucꞌut-riꞌ chiquivech:
Chiriꞌ chuchiꞌ ri yaꞌ cꞌo ri Simón Pedro,
ri Tomás ri niꞌix Gemelo che,
ri Natanael aj pa tinamit Caná ri cꞌo quilaꞌ pa Galilea,
ri ecaꞌiꞌ rucꞌajol ri Zebedeo y caꞌiꞌ chic discípulos más.
Ri Simón Pedro quireꞌ xuꞌij chique ri chꞌakaꞌ chic discípulos ri ecꞌo chiriꞌ riqꞌuin:
Yin (yeꞌentzꞌamaꞌ,
yebenchapaꞌ) quer,
xchaꞌ chique.
Ja jun roj nkuꞌe chavij,
xechaꞌ che.
Xeꞌoc cꞌa e conojel pa jun canoa y xebe.
Junakꞌaꞌ xecꞌaseꞌ,
pero nis-ta jun chꞌuti quer xuya-riꞌ chiquikꞌaꞌ.
Xa jubaꞌ chic nrojoꞌ chi nisakar-pe,
ri Jesús paꞌel chiriꞌ chuchiꞌ ri yaꞌ.
Pero ri discípulos man queteman ta chi ja ri Jesús ri cꞌo chiriꞌ.
Jariꞌ tok ri Jesús quireꞌ xuꞌij-apu chique:
Valcꞌuaꞌl,
¿manak achique iviqꞌuin richin nitij?
xcha-apu chique.
Man jun,
xecha-pe ri discípulos.
Quireꞌ cꞌa xuꞌij-apu ri Jesús chique:
Tiya-ka la yaꞌl pa derecha che ri canoa y chiriꞌ xqueꞌivil-vi quer,
xchaꞌ.
Can quiriꞌ na vi xquiꞌen,
jariꞌ tok man yetiquer yan ta chic niquelesaj-pe ri yaꞌl pa yaꞌ,
roma can qꞌuiy quer xquiya-pe-quiꞌ.
Jariꞌ tok ri discípulo ri can (nojovex,
nojoꞌox) roma ri Jesús quireꞌ xuꞌij-apu che ri Pedro:
¡Ja ri Ajaf Jesús la xchꞌo-pe!
xchaꞌ.
Xe xracꞌaxaj quiriꞌ ri Simón Pedro,
ja xucusaj-pe ri rutziak ri relesan-e chirij y xucꞌak-pe-riꞌ pa yaꞌ richin ntel-pe.
Jacꞌa ri chꞌakaꞌ chic discípulos,
cꞌa pa canoa xepe-vi,
quijecꞌon-pe ri yaꞌl nojnak riqꞌuin quer,
roma xa man can ta naj eꞌocunak-apu pa ruviꞌ ri yaꞌ.
Xa jun cami oxiꞌ rakan-cꞌan.
Tok xeꞌel-pe chuchiꞌ ri yaꞌ,
xquitzꞌet chi cꞌo kꞌakꞌ boxon y jabel chic rachak-kꞌakꞌ kajnak y cꞌo jun quer saꞌon-ka,
y pan.
Ri Jesús xuꞌij cꞌa chique:
Queꞌicꞌamaꞌ cꞌa pe caꞌi-oxiꞌ quer ri cꞌa ja oc xeꞌivelesaj-pe pa yaꞌ,
xchaꞌ chique.
Ri Simón Pedro ja xjote-apu chupan ri canoa,
y xrelesaj-pe ri yaꞌl cꞌa chuchiꞌ ri yaꞌ,
nojnak riqꞌuin chovon tak quer.
Jun ciento riqꞌuin nicꞌaj y oxiꞌ chic más chi ronojel.
Masque can qꞌuiy ri quer,
ri yaꞌl man xrakꞌachꞌitaj ta ruvech.
Jacꞌariꞌ tok ri Jesús quireꞌ xuꞌij chique ri ru-discípulos:
Quixampe cꞌa,
quixvaꞌ,
xchaꞌ.
Pero nis-ta jun chique ri discípulos ri ecꞌo chiriꞌ xucovij-riꞌ richin ta xucꞌutuj-apu che ri (achique,
acuꞌx) rijaꞌ,
roma xa xquinaꞌej chi ja rijaꞌ ri Ajaf.
Jacꞌariꞌ tok ri Jesús xjel-apu quiqꞌuin,
(xutzꞌom,
xuchop) ri pan y xuyaꞌ chique,
y quiriꞌ mismo xuꞌon riqꞌuin ri quer.
Ja (oxmul,
oxpaj) riqꞌuin riꞌ ri tucꞌut-riꞌ ri Jesús chiquivech ri ru-discípulos,
tok xcꞌastaj yan pe chiquicojol ri animaꞌiꞌ.
Tok xevaꞌ yan conojel,
ri Jesús xucꞌutuj che ri Simón Pedro:
Simón,
rat ri rucꞌajol ri Jonás,
¿yinajoꞌ cami más que chiquivech conojel reꞌ?
xchaꞌ che.
Jaꞌ,
Ajaf,
rat aveteman chi can yatinjo-vi,
xchaꞌ ri Pedro.
Y ri Jesús xuꞌij che:
Si yinajoꞌ,
queꞌayukꞌuj y queꞌachajij ri yeniman nutzij roma rijeꞌ eꞌachel nu-ovejas.
Jacꞌariꞌ tok ri Jesús quireꞌ chic xuꞌij-apu jun bey che:
Simón,
rat ri rucꞌajol ri Jonás,
¿kitzij yinajoꞌ?
xchaꞌ.
Jaꞌ,
Ajaf,
rat aveteman chi can yatinjo-vi,
xchaꞌ ri Pedro.
Y ri Jesús xuꞌij:
Si yinajoꞌ,
queꞌayukꞌuj y queꞌachajij ri nu-ovejas.
Chi rox (mul,
paj) ri Jesús xuꞌij che:
Simón,
rat ri rucꞌajol ri Jonás,
¿can kitzij chi yinajoꞌ?
Y ri Pedro xpe bis pa ránima,
roma ja (oxmul,
oxpaj) riqꞌuin riꞌ ri quireꞌ xcꞌutux che roma ri Jesús:
¿Kitzij yinajoꞌ?
Jacꞌariꞌ tok ri Pedro xuꞌij:
Ajaf,
rat ronojel aveteman.
Aveteman chi yatinjoꞌ.
Y ri Jesús xuꞌij chic che:
Queꞌayukꞌuj y queꞌachajij cꞌa ri nu-ovejas.
Kitzij-kitzij nin-ij chave:
Tok cꞌa rat alaꞌ na,
ayon rat xayaꞌ ri atziak chavij,
y xabe xa achique na lugar.
Jacꞌa tok xcarijix,
xqueꞌaricꞌ akꞌaꞌ y xa jun chic xtiyoꞌon ri atziak chavij y xcarucꞌuaj achique lugar man nika ta chavech,
xchaꞌ che ri Pedro.
Tok ri Jesús quiriꞌ xuꞌij che ri Pedro,
xukꞌalajrisaj chuvech ri achique chi camic xtukꞌasaj ri Pedro richin nuyaꞌ nimalaj rukꞌij ri Dios.
Y tok ri Jesús ruꞌin chic quiriꞌ che ri Pedro,
xuꞌij cꞌa che:
Quinatzekleꞌej,
xchaꞌ.
Tok ri Jesús y ri Pedro ebenak,
xtzuꞌun can ri Pedro chirij y xutzꞌet chi ri discípulo ri can (nojovex,
nojoꞌox) roma ri Jesús tzakal-e chiquij.
Ri discípulo ri xutzꞌet can ri Pedro,
ja ri jun ri xrakꞌe-apu chorucꞌuꞌx ri Jesús ri pa vaꞌin chakꞌaꞌ richin quireꞌ xucꞌutuj-apu:
Ajaf,
¿achique cꞌa ri xtijacho-e avichin?
Tok ri Pedro xutzꞌet ri discípulo riꞌ,
xucꞌutuj che ri Jesús:
Ajaf,
y ri jun (kachbil,
kachꞌil) reꞌ,
¿achique xtibanataj riqꞌuin?
xchaꞌ.
Quireꞌ cꞌa xuꞌij ri Jesús che ri Pedro:
Si ninjoꞌ chi rijaꞌ cꞌa qꞌues na tok xquipe chic jun bey,
¿achique nicꞌatzin chi rat nacꞌutuj riꞌ?
Rat xaxe quinatzekleꞌej,
xchaꞌ che ri Pedro.
Ri jun tzij reꞌ xbe rutzijol chiquicojol ri quiniman ri Jesús.
Y rijeꞌ xquinojij chi ri jun discípulo riꞌ man (nicom,
niquen) ta.
Pero xa man quiriꞌ ta ri xrojoꞌ xuꞌij ri Jesús,
roma rijaꞌ xa xuꞌij:
Si ninjoꞌ chi rijaꞌ cꞌa qꞌues na tok xquipe chic jun bey,
¿achique nicꞌatzin chi rat nacꞌutuj riꞌ?
Ja discípulo reꞌ ri tzꞌibayon can ri cꞌo chupan ri vuj reꞌ.
Y keteman chi ronojel ri nukꞌalajrisaj,
can kitzij;
roma rijaꞌ riqꞌuin ruvech xutzꞌet.
Cꞌa cꞌo na más chic chꞌakaꞌ achique xerubanalaꞌ ri Ajaf Jesús ri man tzꞌiban ta can chuvech vuj.
Roma xa ta chi jujun chi jujun etzꞌiban can ronojel,
yin ninnojij chi chochꞌulef man nucꞌul ta chi niyac ronojel ri vuj ri yetzꞌibes.
Amén.